Situatie incredibila la o primarie din judetul Iasi. Primarul, viceprimarul si secretarul au fost batuti zdravan chiar in sediul institutiei de un cetatean nemultumit, care, in cele din urma, si-a gasit si el nasul.

Un consilier de doua ori mai mare decat el, pe care scandalagiul a sarit sa-l loveasca, l-a imobilizat. Dar consilierul a ripostat si a rezolvat conflictul tot cu pumnii. Disputa a plecat de la un teren agricol pentru care batausul vrea subventie, desi nu are acte pentru el.

In imaginile surprinse de camerele de supraveghere, se vede cum secretarul primariei se pregateste sa incuie biroul, dar nu apuca. Pe usa intra un barbat care, in loc de buna ziua, ii da functionarului doi pumni in coaste si la cap. Speriat, omul se retrage intr-un colt, insa agresorul merge hotarat dupa el.

Alarmat de scandal, viceprimarul iese din birou si ii sare in ajutor secretarului, dar este impins de agresor. Dupa cateva minute, in cladire isi face aparitia si primarul.

Initial, incearca sa-l linisteasca pe bataus, insa primeste si el un pumn care il trimite direct in birou. Scandalagiul pleaca apoi din primarie, dar se intoarce si pe hol se intalneste cu un consilier local, de doua ori mai solid.

Acesta incearca intai sa-l calmeze pe bataus, dar cand se vede atacat la randul sau, riposteaza viguros. Agresorul se potoleste abia cand mai primeste o lovitura dincolo de usa.

Dan Carlan, prefectul judetului Iasi: "A fost in audienta la noi in nenumarate randuri... E o situatie din aceea cand cineva tine pamanturile mai multora si il lucreaza, dar nu are actele pe el si atunci, intre dorinta lui de a incasa si subventia de la APIA fara a prezenta actele legale de folosinta a terenului, evident ca primaria a refuzat sa ii emita adeverinta."

Dosarul a ajuns la parchet, care il cerceteaza pe bataus pentru ultraj.